antibankestoff
Store norske leksikon,Teknologi og industri,Petroleum,Petroleumsutvinning,Raffinering
Antibankestoff er en kjemisk forbindelse som tilsettes motordrivstoff, særlig bensin. Hensikten er å unngå selvantenning og ukontrollert eksplosjonsartet forbrenning i motoren (motorbank).
Tradisjonelt har tetraetylbly, (C2H5)4Pb blitt brukt som antibankestoff, men det er flere ulemper med blybensin. Både miljøhensyn og hensynet til katalysatormaterialet i avgassrenseanlegget har ført til utvikling av nye blyfrie bensiner. Disse blyfrie bensinblandingene inneholder ulike oktanforbedrende komponenter som motvirker motorbank, blant annet metyl-t-butyleter, MTBE. Les mer i Store norske leksikon petroleum blybensin